100 
CHALEPUS. ARESCUS. 
Thorax antrorsum rotundatus, angulis posticis acutis 5 punctulatus, juxta marginem lateralem 
reflexum utrinque impressus, Elytra thoracis latitudine, nitida, longitudinaliter punctulata, postice 
rotundata, margine laterali reflexo. Subtus nigro - cyaneus , nitidus. Antennae nigrae. Pedes 
nigri, tarsis subtus albido - pulvinatis. 
Observatio. Vix mandibularum structura ad Alurni, et Hispae genera distinguenda sufficiat, 
quare melius videtur, si species inarmatae et habitu convenientes ad Alurnum revocantur (sicuti 
species duae praecedentes), aliaeque spinis munitae sub Hispa proprie sic dicta comprehenduntur. 
Tab. xrX. f. 5. CHALEPUS DICTYOPTERUS. f Capite cum antennis nigro; thorace nigro, 
ad latera ferrugineo; elytris costatis, interstitiis crenatis; postice dilatatis, ad api¬ 
cem denticulatis; fulvo - ferrugineis, regione scutellari et apicali nigris. Lg. 
Lat. hum. 1 
Habitat ad jliimen Amazoniim. 
Caput nigrum, minutum, inaequale. Thorax punctulatus, antice angustatus, lateribus fulvo- 
ferrugineis, disco nigro. Scutellum nigrum, impressum. Elytra ad basin thorace satis latiora, 
postice valde dilatata; ad apicem latissima, rotundata, acute denticulata, dentibus majoribus et mino¬ 
ribus alternantibus 5 acute costata, interstitiis dense crenato - punctatis, antice fulvo - ferruginea, 
regione scutellari et postice nigra. Subtus niger, vitta media ferruginea. Antennae capite thora¬ 
ceque paene duplo longiores, nigrae, compressae. Pedes nigri, puncto ad femorum basin fer¬ 
rugineo. 
Tab. XIX. f. 6. CHALEPUS GONIAPTERUS. f Fulvo - ferrugineus, glaber; thorace mutico; 
elytris pictura coerulescente, crenato - punctatis, postice dilatatis, angulo postico 
externo in dentem producto. Lg. Sys'". Lat. hum. lys'". 
Habitat ad flamen Amazonum. 
Caput breve, glabrum, oculis fuscis. Thorax capite latior, elytris multo angustior, punctu¬ 
latus. Elytra planius cula , densissime et insigniter crenato - punctata, fulvo • ferruginea , pictura 
coerulescente subretiformi; humeris prominulis, apice dilatato, dente ad angulum externum latius- 
culo, compresso, acuto. Subtus cum pedibus breviusculis ferrugineo - fulvus. Antennae fulvo- 
ferrugineae. 
ARESCUS Perty. 
(CYCLICA; HISPARIAE). 
CHARACTER ESSENTIALIS, 
Antennae articulo basali unco armato, apicem versus incrassatae. Clypeus 
porrectus. Thorax quadratus. Elytra mutica. 
